CELEX: C2006/326/74
Language: sl
Date: 2006-12-30 00:00:00
Title: Zadeva C-442/06: Tožba, vložena 26. oktobra 2006 — Komisija Evropskih skupnosti proti Italijanski republiki

30.12.2006   
            
            
               SL
            
            
               Uradni list Evropske unije
            
            
               C 326/35
            
         Tožba, vložena 26. oktobra 2006 — Komisija Evropskih skupnosti proti Italijanski republiki
   (Zadeva C-442/06)
   (2006/C 326/74)
   Jezik postopka: italijanščina
   Stranki
   
      Tožeča stranka: Komisija Evropskih skupnosti (zastopnika: D. Recchia in M. Konstantinidis)
   
      Tožena stranka: Italijanska republika
   Predlogi tožeče stranke:
   
               —
            
            
               ugotovi naj se, da Italijanska republika, s tem, da je sprejela in ohranila v veljavi zakonski dekret št. 36 z dne 13. januarja 2003, kot je bil spremenjen, s katerim je bila v nacionalno pravo prenešena Direktiva 1999/31/ES (1), na način, ki ni v skladu s samo direktivo, ni izpolnila obveznosti iz členov 2, 3, 4, 5, 6, 7, 8, 9, 10, 11, 12, 13 in 14 Direktive Sveta 1999/31/ES z dne 26. aprila 1999 o odlaganju odpadkov na odlagališčih;
            
         
               —
            
            
               Italijanski republiki naložiti plačilo stroškov.
            
         Tožbeni razlogi in bistvene trditve
   Po prejemu pritožbe je Komisija preučila, ali je nacionalna zakonodaja v skladu z Direktivo 1999/31/ES. Neskladnost, ki jo je ugotovila Komisija, je nastala zaradi poznega prenosa s strani Italijanske republike. Direktiva predvideva dve različni pravni ureditvi, glede na to, ali gre za novo ali obstoječe odlagališče. Zaradi poznega prenosa, izvršenega z zakonskim dekretom, so nekatera odlagališča, za katere bi morala veljati ureditev, predvidena za nova odlagališča, namesto tega predmet ureditve, ki velja za obstoječa odlagališča.
   
      (1)  UL L 182, str. 1.